
     REPUBLIKA HRVATSKA 
OPĆINSKI PREKRŠAJNI SUD U ZAGREBU 
     Zagreb, Avenija Dubrovnik 8 

Posl. br: Pp Ikp-eu-61/2026

U IME REPUBLIKE HRVATSKE

PRESUDA

Općinski prekršajni sud u Zagrebu po sutkinji Kristini Orlović, uz sudjelovanje Sandre Mikulić kao zapisničarke u postupku odlučivanja o zahtjevu države izdavateljice, Kraljevine Nizozemske, za priznanje i izvršenje novčane kazne prema osuđenici Lauri Grbeši, na temelju odluke nadležnog tijela Kraljevine Nizozemske, broj CA-275513627 od dana 8. kolovoza 2025.,
presudio je
I
	    Na temelju čl. 77. st. l. i 3. Zakona o pravosudnoj suradnji u kaznenim stvarima s državama članicama Europske unije ("Narodne novine", broj:91/10, 81/13, 124/13, 26/15, 102/17, 68/18, 70/19, 141/20, 18/24 u daljnjem tekstu ZPSKS-EU) priznaje se pravomoćna strana odluka nadležnog tijela Kraljevine Nizozemske, CA-275513627 od dana 8. kolovoza 2025., koja je postala pravomoćna dana 19. rujna 2025., u dijelu odluke o novčanoj kazni koja se odnosi na istu, kojom odlukom je
Laura Grbeši, OIB 27167180297, sa adresom stanovanja u Zagrebu, Ulica Frana Folnegovića 6F, proglašena krivom,
zbog toga što je 25. srpnja 2025 u 23,38 sati u Kraljevini Nizozemskoj, Općina Gulpen, N278 Rijksweg kruising Molenweg, s njezinim vozilom ZG8311-IV prekoračena dozvoljena brzina kretanja na autocesti za 14 km/h, 
čime je povrijeđen čl. 2. Zakona o administrativno pravnom održavanju prometnih pravila, 
te joj je izrečena novčana kazna u iznosu od 162,00 (stošezdesetdva) eura, 
pa se određuje da će se u tom dijelu presuda izvršiti u državi izvršenja Republici Hrvatskoj.
II 
      Na temelju čl.82. st. l. ZPSKS-EU osuđenica je dužna platiti novčanu kaznu u iznosu od 162,00 (stošezdesetdva) eura.
III    
       Temeljem odredbe čl. 34. st. 1. Prekršajnog zakona ("Narodne novine", broj:107/07, 39/13, 157/13, 110/15, 70/17,118/18, 114/22,) određuje se izvršenje novčane kazne u iznosu od 162,00 (stošezdesetdva) eura na način da će se ista prisilno naplatiti u korist proračuna Republike Hrvatske odmah po pravomoćnosti ove presude.

Obrazloženje

1. Kraljevina Nizozemska je dostavila Republici Hrvatskoj zahtjev za priznanje i izvršenje odluke nadležnog tijela Kraljevine Nizozemske, CA-275513627 od dana 8. kolovoza 2025. o novčanoj kazni izrečenoj Lauri Grbeši, zbog prekršaja iz čl. 2. Zakona o administrativno pravnom održavanju prometnih pravila.
2. Kako se radi o prekršajnom djelu iz kataloga djela iz čl. 10. u svezi čl. 77. ZPSKS-EU, navedeno djelo ne podliježe provjeri dvostruke kažnjavanosti.
3. S obzirom da se mjesto prebivališta osobe na koju se odnosi priznanje izvršenja predmetne odluke nalazi na području Općinskog prekršajnog suda u Zagrebu to je u smislu čl.78.a ovaj sud nadležan za priznanje i izvršenje predmetne odluke.
4. Uz zahtjev za priznanje izvršenje odluke priložena je i potvrda iz čl.4. Okvirne odluke vijeća 2005/2014/PUP te preslika odluke nadležnog tijela Kraljevine Nizozemske, CA-275513627 od dana 8. kolovoza 2025.,  na hrvatskom jeziku.
5. Uvidom u potvrdu iz čl.4. Okvirne odluke vijeća 2005/2014/PUP koja prileži spisu, utvrđeno je da je u istoj naznačeno da je odluka Kraljevine Nizozemske, CA-275513627 od dana 8. kolovoza 2025. postala pravomoćna dana 19. rujna 2025., te ovaj Sud nema razloga smatrati da je potvrda pogrešno ili lažno popunjena, tj. da je u istoj navedeno da bi odluka čije se izvršenje traži bila pravomoćna iako osuđenica ne bi bila obaviještena o istoj u skladu s pravom države izdavateljice, osobno ili preko zastupnika ovlaštenog u skladu s nacionalnim pravom.  
6. S obzirom na naprijed navedeno ovaj sud je utvrdio da nema zapreka za priznanje i izvršenje predmetne odluke propisanih u čl.80. ZPSKS-EU jer iz podataka u potvrdi proizlazi da je odluka pravomoćna te da postoje svi propisani uvjeti za njeno priznanje i izvršenje u skladu s odredbama ZPSKS-EU. 
7.  Člankom 80. ZPSKS-EU i čl.7. Okvirne odluke vijeća 2005/2014/PUP određeni su slučajevi kada država izvršiteljica mora, odnosno kada može odbiti zahtjev za priznanje i izvršenje strane sudske odluke, no ovaj sud nije utvrdio da bi postojali razlozi za odbijanje priznanje i izvršenja predmetne odluke pa je u skladu s načelima uzajamnog priznavanja između država članica Europske unije kao temelju pravosudne suradnje i na načelu učinkovite suradnje uz obvezu postupanja da bi se postigla svrha pravosudne suradnje, a u skladu s temeljnim načelima pravnog poretka Republike Hrvatske priznata odluka države izdavanja Kraljevine Nizozemske koja će se sukladno citiranim propisima izvršiti u Republici Hrvatskoj kao državi izvršenja.
8. Prema čl.2. st.15. i 16. ZPSKS-EU, s obzirom da se radi o odluci o novčanoj kazni druge države članice EU koja je pravomoćna, osuđenici je ovom presudom naloženo plaćanje novčane kazne.
9. Budući da u potvrdi Kraljevina Nizozemska nije označila da dopušta zamjenu novčane kazne radom za opće dobro na slobodi, odnosno kaznom zatvora, koja postoji prema nacionalnom pravu RH, to nije moguće primijeniti ove odredbe na predmetnu odluku.
10. Slijedom svega izloženog, a na temelju čl.77.st.l. i st.3. ZPSKS-EU odlučeno je kao u izreci odluke.
U Zagrebu, 5. svibnja 2026.

Zapisničarka							       Sutkinja
   Sandra Mikulić				                      Kristina Orlović



Pouka o pravu na žalbu:
Protiv ove presude nezadovoljna stranka ima pravo podnijeti žalbu u roku od 8 (osam) dana od primitka ove presude. Žalba se podnosi putem ovog suda u dva istovjetna primjerka, a o žalbi odlučuje Visoki prekršajni sud RH.

Dostaviti:
   1. osuđenici, Laura Grbeši, Ul. Frana Folnegovića 6F, Zagreb
	2. Općinskom kaznenom državnom odvjetništvu u Zagrebu
	   3. Ministarstvu pravosuđa, uprave i digitalne transformacije, Upravi za europske poslove, međunarodnu i pravosudnu suradnju i sprječavanje korupcije - radi dostavljanja odluke nadležnom tijelu države izdavateljice, (po pravomoćnosti)

